Torbellino

O torbellino é unha danza e canto folclórico de Colombia.

É propio dos departamentos de Boyacá, Cundinamarca e Santander. É unha tonada de festas relixiosas e familiares. Ten carácter mestizo, con acentuadas características indíxenas.

O seu instrumental é complexo. Consta de requinto, tiple, frauta, cana, capador, chucho, pandereta, carraca, quiribillo, esterilla, zambumbia e, ás veces, cuncha de armadillo.

Báilase por parellas, e ás veces por tríos. Moitas mojigangas ou xoguetes coreográficos realízanse con danza de torbellino, como a Escoba, a Manta, as Perdices, a Caña, ou o Surumangué.

A letra provén das coplas típicas.

Distínguense varias clases: o triste e melancólico do altiplano, e o festivo das zonas cálidas; o versiao, cando os danzantes intercambian coplas; o torbellino a misa, que se bailaba antes da Misa do Galo; de la boterra, danzado antigamente en Villa de Leiva, e o palmotiao.

Anualmente celébrase en Puente Nacional Santander o festival do Torbellino e o Requinto, onde participan varios grupos folclóricos das provincias.

Véxase tamén
Outros artigos
Folclore Veleño

Categoría:Bambuco